b'\n_START_ARTICLE_\nOise (departma)\n_START_SECTION_\nZgodovina\n_START_PARAGRAPH_\nDepartma je nastal v \xc4\x8dasu francoske revolucije 4. marca 1790 iz dela nekdanje pokrajine \xc3\x8ele-de-France._NEWLINE_Ozemlje je bilo v \xc4\x8dasu rimskega osvajanja nastanjeno z razli\xc4\x8dnimi galskimi plemeni, od katerih je bilo najpomembnej\xc5\xa1e pleme Belova\xc4\x8danov, po katerih ima ime sedanje glavno mesto departmaja Beauvais._NEWLINE_1. junija 987 je bil po smrti Ludvika V. v Senlisu izvoljen za frankovskega kralja pari\xc5\xa1ki grof Hugo Capet, ustanovitelj dinastije Kapetingov.'